17.ΠΡΟΕΔΡΙΚΟΝ ΔΙΑΤΑΓΜΑ υπ’ αριιθ. 898 της 29 Νοεμ./7 Δεκ. 1978 (ΦΕΚ Α΄ 214) Περί συστάσεως Υπηρεσίας Εντελλομένων Εξόδων παρά τω Πατριωτικώ Ιδρύματι Κοινωνικής Προνοίας και Αντιλήψεως (ΠΙΚΠΑ). Έχοντες υπ’ όψιν: 1.Τας διατάξεις του άρθρ. 14 του Ν.Δ. 496/1974 «περί Λογιστικού Νομικών Προσώπων Δημοσίου Δικαίου». 2.Τας διατάξεις της παρ. 4 του άρθρ. 3 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 3.Τας διατάξεις του άρθρ. 1 Α.Ν. 1950/1939 «περί οργανώσεως του Πατριωτικού Ιδρύματος Κοινωνικής Προνοίας και Αντιλήψεως». 4.Το άρθρ. 3, περίπτ. γ΄ εν συνδυασμώ προς το άρθρ. 4 παρ. 1 αρ. 6 της υπ’ αριθ. Δ. 3676/932/26.5.1978 κοινής αποφάσεως του Πρωθυπουργού και Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών» (ΦΕΚ 498/30.5.1978 τ.Β΄). 5.Την υπ’ αριθ. 39/14.7.78 γνωμοδότησιν της υπό του άρθρ. 231 του Π.Δ. 636/1977 προβλεπομένης Γνωμοδοτικής Επιτροπής Λογιστικού των Νομικών Προσώπων Δημοσίου Δικαίου. 6.Την υπ’ αριθ. 928/11.10.78 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Κοινωνικών Υπηρεσιών και του επί των Οικονομικών Υφυπουργού, αποφασίζομεν: Άρθρ.1.-Συνιστάται, παρά τω Πατριωτικώ Ιδρύματι Κοινωνικής Προνοίας και Αντιλήψεως, Υπηρεσία Εντελλομένων Εξόδων, αποτελούσα Υπηρεσίαν του Γενικού Λογιστηρίου του Κράτους του Υπουργείου Οικονομικών. Άρθρ.2.-1.Η συνιστωμένη Υπηρεσία επιπέδου διευθύνσεως διαρθρούται εις 2 τμήματα και τοποθετούνται παρ’ αυτή 5 υπάλληλοι του Κλάδου ΑΤ1 Δημοσιονομικού, εξ ων είς επί βαθμοίς 3ω-2ω, ως προϊστάμενος αυτής, 2 επί βαθμοίς 5ω-4ω, και 2 επί βαθμοίς 8ω-6ω και 2 υπάλληλοι του Κλάδου ΜΕ1 Δημοσιονομικού επί βαθμοίς 10ω-6ω, άνευ συστάσεως νέων οργανικών θέσεων των Κλάδων τούτων. 2.Η αρμοδιότης της εν άρθρ. 1 συνισταμένης Υπηρεσίας, ανάγεται εις τα κάτωθι θέματα, κατανεμόμενα μεταξύ των Τμημάτων αυτής ως ακολούθως: α)Τμήμα Α΄.-Εκκαθάρισις δαπανών, εις ο υπάγονται αι αρμοδιότητες της παρ. 1 του άρθρ. 192 του Π.Δ. 636/1977 υπό στοιχεία γ, δ, ε, και ς΄. β)Τμήμα Β΄.Λογιστικόν, εις ο υπάγονται αι αρμοδιότητες της παρ. 1 του άρθρ. 192 υπό στοιχεία α, β, ζ, η και θ ως και αι αρμοδιότητες της παρ. 2 του αυτού άρθρου του Π.Δ. 636/1977. Άρθρ.3.-Η ισχύς του παρόντος Π.Δ/τος άρχεται από της πρώτης του επομένου της δημοσιεύσεώς του μηνός.   